CELEX: 32020R2102
Language: lt
Date: 2020-12-15 00:00:00
Title: Komisijos įgyvendinimo reglamentas (ES) 2020/2102 2020 m. gruodžio 15 d. kuriuo patvirtinamos Jungtinės Karalystės atliekamos vaisių ir daržovių atitikties prekybos standartams patikros ir iš dalies keičiamas Įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės

2020 12 16   
               
               
                  LT
               
               
                  Europos Sąjungos oficialusis leidinys
               
               
                  L 425/84
               
            
         KOMISIJOS ĮGYVENDINIMO REGLAMENTAS (ES) 2020/2102
         2020 m. gruodžio 15 d.
         kuriuo patvirtinamos Jungtinės Karalystės atliekamos vaisių ir daržovių atitikties prekybos standartams patikros ir iš dalies keičiamas Įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnio f punktą,
         kadangi:
         
                     (1)
                  
                  
                     pagal Įgyvendinimo reglamento (ES) Nr. 543/2011 (2) 15 straipsnio 1 dalį Komisija trečiosios valstybės prašymu gali patvirtinti atitikties prekybos standartams patikras, kurias ši trečioji valstybė atlieka prieš prekių importą į Sąjungą;
                  
               
                     (2)
                  
                  
                     2020 m. vasario 1 d. Jungtinei Karalystei išstojus iš Sąjungos ir atsižvelgiant į tai, kad 2020 m. gruodžio 31 d. pasibaigia pereinamasis laikotarpis, numatytas Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), Jungtinė Karalystė pateikė Komisijai prašymą patvirtinti Jungtinės Karalystės prieš prekių importą į Sąjungą atliekamas jų atitikties specialiesiems prekybos standartams patikras; visų pirma Jungtinė Karalystė įsipareigojo pasibaigus pereinamajam laikotarpiui laikytis prekybai vaisiais ir daržovėmis taikomų reikalavimų ir nurodė Įgyvendinimo reglamento (ES) Nr. 543/2011 15 straipsnio 2 dalies antroje pastraipoje nurodytas oficialią instituciją ir kontrolės įstaigas;
                  
               
                     (3)
                  
                  
                     Komisija mano, kad ji gali suteikti tokį patvirtinimą, nes atitinkamais Jungtinės Karalystės teisės aktais, kurie 2021 m. sausio 1 d. bus taikomi vaisiams ir daržovėms, bus išlaikyti Europos Sąjungoje taikomiems prekybos standartams lygiaverčiai standartai;
                  
               
                     (4)
                  
                  
                     todėl Jungtinės Karalystės atliekamos vaisių ir daržovių atitikties prekybos standartams patikros turėtų būti patvirtintos. Pagal Įgyvendinimo reglamento (ES) Nr. 543/2011 15 straipsnio 2 dalies antrą pastraipą šiame reglamente turėtų būti nurodyta trečiosios šalies oficiali institucija, kuri yra atsakinga už tai, kad tokios patikros būtų atliktos, taip pat kontrolės įstaigos, kurios turės atlikti tinkamas patikras. Po šio patvirtinimo Jungtinė Karalystė turėtų būti įtraukta į Įgyvendinimo reglamento (ES) Nr. 543/2011 IV priedą, nedarant poveikio Sąjungos teisės taikymui Jungtinei Karalystei ir jos teritorijoje Šiaurės Airijos atžvilgiu pagal Susitarimo dėl išstojimo protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu;
                  
               
                     (5)
                  
                  
                     Įgyvendinimo reglamentas (ES) Nr. 543/2011 Jungtinei Karalystei ir jos teritorijoje taikomas dėl Šiaurės Airijos, todėl jos atliekamos atitikties prekybos standartams patikros turi būti turi būti laikomos susijusios tik su Didžiąja Britanija;
                  
               
                     (6)
                  
                  
                     todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;
                  
               
                     (7)
                  
                  
                     siekiant užtikrinti teisinį tikrumą ir sklandų prekybos srautų atitinkamuose sektoriuose pereinamąjį laikotarpį, šis reglamentas turėtų įsigalioti skubos tvarka kitą dieną po jo paskelbimo Europos Sąjungos oficialiajame leidinyje ir būti taikomas nuo 2021 m. sausio 1 d.;
                  
               
                     (8)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Atitikties patikrų patvirtinimas
            Jungtinės Karalystės prieš produktų importą į Sąjungą atliekamos atitikties prekybos standartams patikros yra patvirtinamos.
         
         
            2 straipsnis
            Oficiali institucija ir kontrolės įstaigos
            
               1.   Aplinkos, maisto produktų ir kaimo reikalų departamento (DEFRA) valstybės sekretorius yra Jungtinės Karalystės oficiali institucija, kaip nurodyta Įgyvendinimo reglamento (ES) Nr. 543/2011 15 straipsnio 2 dalies antroje pastraipoje, kuri yra atsakinga už tai, kad būtų atliktos šio reglamento 1 straipsnyje nurodytos patikros.
            
            
               2.   Anglijos ir Velso sodininkystės rinkodaros inspekcija (HMI) ir Škotijos vyriausybės daržininkystės ir prekybos skyrius (HMU) yra Jungtinės Karalystės kontrolės įstaigos, kurios atlieka tinkamas patikras, kaip apibrėžta 15 straipsnio 2 dalies antroje pastraipoje.
            
         
         
            3 straipsnis
            Įgyvendinimo reglamento (ES) Nr. 543/2011 pakeitimai
            Įgyvendinimo reglamento (ES) Nr. 543/2011 IV priedas pakeičiamas šio reglamento priede pateiktu tekstu.
         
         
            4 straipsnis
            Įsigaliojimas ir taikymas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2011 m. birželio 7 d. Komisijos įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (OL L 157, 2011 6 15, p. 1).
      
      
         
            PRIEDAS
            
               
                  
                     „IV PRIEDAS
                     TREČIOSIOS VALSTYBĖS, KURIOSE ATITIKTIES PATIKROS BUVO PATVIRTINTOS PAGAL 15 STRAIPSNĮ, IR SUSIJĘ PRODUKTAI
                     
                                 Valstybė
                              
                              
                                 Produktai
                              
                           
                                 Šveicarija
                              
                              
                                 Švieži vaisiai ir daržovės
                              
                           
                                 Marokas
                              
                              
                                 Švieži vaisiai ir daržovės
                              
                           
                                 Pietų Afrika
                              
                              
                                 Švieži vaisiai ir daržovės
                              
                           
                                 Izraelis  (1)
                                 
                              
                              
                                 Švieži vaisiai ir daržovės
                              
                           
                                 Indija
                              
                              
                                 Švieži vaisiai ir daržovės
                              
                           
                                 Naujoji Zelandija
                              
                              
                                 Obuoliai, kriaušės ir kiviai
                              
                           
                                 Senegalas
                              
                              
                                 Švieži vaisiai ir daržovės
                              
                           
                                 Kenija
                              
                              
                                 Švieži vaisiai ir daržovės
                              
                           
                                 Turkija
                              
                              
                                 Švieži vaisiai ir daržovės
                              
                           
                                 Jungtinė Karalystė  (2)
                                 
                              
                              
                                 Švieži vaisiai ir daržovės
                              
                           
               “
            
               (1)  Komisijos patvirtinimas pagal 15 straipsnį suteikiamas Izraelio valstybės, neįskaitant nuo 1967 m. birželio mėn. Izraelio administracijos kontroliuojamų teritorijų, t. y. Golano aukštumų, Gazos Ruožo, Rytų Jeruzalės ir likusios Vakarų Kranto dalies, kilmės vaisiams ir daržovėms.
            
               (2)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, šio priedo tikslais nuorodos į Jungtinę Karalystę neapima Šiaurės Airijos.